
        ថ្ងៃ                   ​​  ខែបុស្ស  ឆ្នាំឆ្លូវ ត្រីស័ក ព.ស២៥៦៥
រាជធានីភ្នំពេញ ថ្ងៃទី      ខែ           ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ   របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស  និង 


អំពើធ្វើអាជីវកម្មផ្លូវភេទ ប្រចាំ ឆ្នាំ២០២១។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃគ.ជ.ប.ជ សូមគោរពជម្រាបជូន សម្ដេច ក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម
      ការរីករាលដាលជម្ងឺកូវិដ-១៩ជាសកល ជនចំណាកស្រុកមួយចំនួនបានវិលត្រឡប់មកកម្ពុជាវិញ​ជាបន្តប​​​​ន្ទា​​​ប់ ដោយមានការ​រឹត​បន្តឹ​​​​ង​​​ពីប្រទេស​នៅ​ជាប់​​​ព្រំដែន ពិ​សេ​ស​​​​​ប្រទេសថៃ និងមានពលករមួយចំនួនត្រូវបានចាញ់​បោកមេខ្យល់​នាំឆ្លង​ដែន​ចូល​ទៅប្រទេស​​​​​ថៃតាមច្រករបៀង បានយកកម្រៃនាំ​​ផ្លូវចាប់ពី២០០ -៨,​០​០០បា​​​​​​​​ត ដោយប្រើប្រាស់​មធ្យោបាយតាម​រយៈ​​​​រថ​​​​​​យន្ត​​​​​ឈ្នួល​​​ ម៉ូតូឌុបដឹកដល់ព្រំដែនរួចធ្វើដំណើរឆ្លងកាត់តាមខ្សែបន្ទាត់ព្រំដែន ដោយ​ដើរកាត់​​ព្រៃ​​​ចំការឆ្លងអូរ ដើម្បី​ចូល​ទៅ​ក្នុង​ប្រទេស​​​​​​​​ថៃ។ ពេល​មេខ្យល់​​​​នាំពលករឆ្លងដែន ក៏ត្រូវបាន​សមត្ថកិច្ច​ព្រំដែនធ្វើការ​ឃាត់​ខ្លួ​ន និង​​​​​​​បានអប់រំណែនាំឲ្យ​ធ្វើ​កិច្ច​សន្យា​រួច​ឲ្យ​ត្រលប់​​​​​​​​ទៅលំនៅដ្ឋានរៀងៗខ្លួន​​វិញ  ចំណែក​​មេខ្យល់​​ត្រូវបាន​​​កសាង​សំណុំ​​​​​​រឿង​​​​បញ្ជូន​ទៅសាលាដំបូង​ខេត្ត​ដើម្បី
​​​​ផ្តន្ទាទោសទៅតាមច្បាប់ ។ ចំណែក​​​ស្រ្តីពេញវ័យមួយ​ចំនួនដែល​គ្រួសារ​មាន​ជីវភាព​​​​ខ្វះ​​​​ខា​ត​ ហើយ​​​មេខ្យល់​រៀប​ជា​បណ្ដាញ​ដើម្បីនាំ​ស្រ្តី​ទាំង​នោះចេញទៅប្រទេសចិនដោយគ្មានលិខិតឆ្លងដែនតាម​ច្រក​​​​​​របៀង​​ឆ្លងកាត់​ប្រទេស​​​​​​វៀត​ណា​​​ម ក្រោម​រូបភាព​បោកបញ្ឆោតថាទៅធ្វើការបានប្រាក់ឈ្នួលខ្ពស់ ឬទៅយកប្ដីជន​ជាតិចិនមាន​ជីវ​ភាព​ធូធា​រ​ និងទទួលបាន​ថ្លៃទឹក​ដោះ​ចំនួន៣,០០០ដុល្លាអាមេរិក ហើយ​បានបញ្ជូនជនរងគ្រោះទៅ​ប្រគល់​ឲ្យបក្ខ​ពួកផ្សេងទៀត​ជា​ជន​ជាតិវៀតណាមដើម្បី​នាំជនរង​​​​គ្រោះបន្តចូល​តាម​ច្រក​​​របៀង​ពីប្រទេសវៀតណាមចូល​ទៅប្រទេសចិន ពេល​ទៅ​ដល់​ជន​​រងគ្រោះ​​​ស្នាក់​នៅផ្ទះ​មេខ្យល់​ ដែល​​មាន​ប្ដីជាជនជាតិចិន រួចបង្ខំ ឲ្យយកប្ដីចិន និង​លក់ជាបន្ត​បន្ទាប់​ក្នុងតម្លៃ១២ម៉ឺន​យ័នលុយចិន​(ប្រហែល​១,៨០០​ដុល្លាអា​មេ​រិក​)​​​​​​ ហើយបង្ខំរួមភេទ​ប្រើអំពើហិង្សា បិទសិទ្ធិ​សេរីភាព និង​បង្ខាំង​​​​​​ទុកក្នុងផ្ទះ​រហូត​ដល់ជន​រងគ្រោះ​ទំនាក់​​​ទំនង​មក​ក្រុមគ្រួសារនៅ​កម្ពុជាសុំឲ្យ​សមត្ថកិច្ច​ជួយ​​​អន្តរា​គមន៍​។ 
      ករណីលក់-ដូរមនុស្ស ជនសង្ស័យធ្វើសកម្មភាពនាំជនជាតិវៀតណាម ចូលប្រទេសកម្ពុជាដោយ​ ខុសច្បាប់ គោល​បំណង​​​​មក​ធ្វើ​ការ​​នៅ​កាស៊ីណូបាវិត ខេត្តស្វាយរៀង និងខេត្តព្រះស៊ីហនុ។ជនសង្ស័យយកប្រាក់ពីជនជាតិ​វៀតណាម​ចំនួន​១០០ដុល្លា​​-  ២០០ដុល្លាអាមេរិក  ក៏ត្រូវសមត្ថ​កិច្ចចាប់​ឃាត់​ខ្លួន   និងបញ្ជូន 
ជនជាតិវៀតណាម​ត្រឡប់ទៅប្រទេសវៀតណាមវិញ​។

       ករណីចាប់ឃុំឃាំង ឬបង្ខាំងមនុស្សខុសច្បាប់ ជនសង្ស័យបួននាក់ មានជនបរទេស ពីរនាក់ជនជាតិចិន និងពីរនាក់ទៀតជនជាតិបង់ក្លាដេស ជនរងគ្រោះធ្លាប់បានសម្ភាសន៍ធ្វើការតាមក្រុមហ៊ុនអនឡាញនៅរាជធានីភ្នំ​ពេ​ញ ក្រោយសម្ភាសន៍រួចជនរងគ្រោះទាំងពីរនាក់ត្រូវបានបញ្ជូនទៅធ្វើការក្រុមហ៊ុនអនឡាញចិននៅប៉ោយប៉ែត ពេលមកដល់ក្រុមហ៊ុន ជនជាតិចិនបាននាំជនរងគ្រោះទាំងពីរចូលក្នុងបន្ទប់ហើយចាក់សោរ បន្ទាប់មកឲ្យជនរងគ្រោះទាំងពីរនាក់ទាក់ទងទៅក្រុមហ៊ុនអនឡាញនៅភ្នំពេញ  ដោយគំរាមឲ្យយកប្រាក់៩០០ដុល្លាក្នុងម្នាក់ៗ បើមិនបានប្រាក់ជនសង្ស័យនឹងឃុំឃាំងជនរងគ្រោះទាំងពីររយៈពេល៦ខែ ហើយត្រូវបានសមត្តកិច្ចឃាត់ខ្លួនរៀបចំសំណុំរឿងបញ្ជូនទៅសាលា ដំបូងខេត្តដើម្បីផ្ដន្ទាទោស​​តាម​ច្បាប់។


       អំពើសញ្ចារកម្មទាក់ទងទៅនឹងពេស្យាចារកុមារ ជនសង្ស័យបានធ្វើសកម្មភាពគ្រប់គ្រង​ចាត់ ចែង​ជនរង​គ្រោះ​ឲ្យបម្រើ​សេវាផ្លូវ​ភេទដោយយកកម្រៃពី៥០,០០០-១២០,០០០រៀលក្នុងម្នាក់ៗ។ ដោយឡែកអំពើ​សញ្ចារកម្មមាន​ស្ថាន​ទម្ងន់​ទោស​ទាក់ទងនឹង​ជន​រង​គ្រោះ   ជនសង្ស័យធ្វើសកម្មភាពនាំក្មេងៗ​ស្រីជា
អនីតិជន យកទៅឲ្យភ្ញៀវរួមភេទតាម​ផ្ទះ​សំណា​ក់​​​ និង​សណ្ឋាគារ​ ដោយជនសង្ស័យជាអ្នកទទួល​ប្រាក់​​ពីភ្ញៀវផ្ទាល់ក្នុងមួយលើកពី២០០-៣៥០ដុល្លាអាមេរិកហើយឲ្យទៅ​ជន​រង​គ្រោះ​តែ​១០​០​​​​-​​១៥០ដុល្លាអាមេរិកប៉ុណ្ណោះ។ ក្រៅពីនេះជនសង្ស័យបានធ្វើការឡាយ​វីដេអូនិយាយ​​​ពាក្យអាសអាភាសនិងអូសទាញឬបណ្តុះ​ បណ្តា​​​​លឲ្យ​ស្រ្តី​ខ្មែរ​ធ្វើជានារីពេស្យាចារ ។
       ករណីទិញពេស្យាចារកុមារ ជនសង្ស័យជនជាតិអាមេរិក​បាន​ធ្វើ​សកម្មភាព​លួង​លោ​ម​​​​​​​​​អូស​ទាញ​​​​កុមារា ដោយឲ្យកម្រៃពី១០​​​-៣០​​ដុល្លាក្នុងម្នាក់់ៗ នាំដើរលេង ​​​​ឲ្យមើលរឿងអាសអាភាស ផ្តល់ជាសម្ភារ:ប្រើប្រាស់នំចំណីទិញទូរស័ព្ឌនិងឲ្យប្រាក់៥០ដុល្លាអាមេរិកក្នុងមួយខែសម្រាប់ការសិក្សាចាប់ពីឆ្នាំ២០២០ដល់បច្ចុប្បន្ន​ ធ្វើ​សកម្មភាពរហូតដល់ឪពុក-ម្ដាយប្ដឹងសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងដើម្បីចាត់ការតាមផ្លូវច្បាប់។ ក្នុងករណីការទិញពេស្យាចារកុមារ និងសញ្ចារកម្មនោះដែរក៏មានជនសង្ស័យធ្វើសកម្មភាពលួងលោមអូសទាញ បង្ខំឲ្យជនរងគ្រោះ​រួមភេទ​ជាមួយខ្លួន និងភ្ញៀវដោយទទួលបានតម្លៃពី២០-៣០ដុល្លាក្នុងមួយលើក។ ចំណែកករណីទិញពេស្យាចារកុមារដោយជនបរទេសជនជាតិបែល​ហ៊ិ្សក ​បាន​ធ្វើ​សកម្មភាព​លួង​លោ​ម​​​​​​​​​អូស​ទាញ​​​​កុមារពីអាយុ១១ឆ្នាំដល់១៣ឆ្នាំដោយឲ្យកម្រៃពី១០​​​-១០០​​ដុល្លារ​ ក្នុងម្នាក់ៗ ។      
         ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យមានទំនាក់ទំនង​ជាសង្សា និងជាឳពុកមាសាច់ថ្លៃ និងឪពុកចុងជនរង​គ្រោះ ​​​​​​ជនសង្ស័យបានចូលក្នុងបន្ទប់កុមារីរងគ្រោះ ដោយធ្វើសកម្មភាពបង្ខំរួមភេទរហូតបានស​​​​ម្រេ​​​​ចនិង​​​មួយករណីទៀតពួកគេបានណាត់គ្នាទៅចូលរួមពិធីខួបកំណើត បន្ទាប់មកជនសង្ស័យ បបួលទៅផ្ទះសំណាក់ ហើយ​រួមភេទបាន​សម្រេចជាច្រើនដង និងករណីជនជាតិបារាំងបានធ្វើសកម្មភាពលួងលោមអូសទាញកុមារាដោយឲ្យកម្រៃពី៥,០០០-៥០,០០០រៀល  ក្នុង​ម្នាក់​​​​ៗ  ​​​​ឲ្យមើលរឿងអាសអាភាស ផ្តល់ជាសម្ភារ:ប្រើប្រាស់នំចំណី នាំដើរលេង ដើម្បីប្រព្រឹត្តអំពើរួមភេទជាមួយអនីតិជនអាយុក្រោម១៥ឆ្នាំ និងអំពើអាសប្រឆាំងអនីតិជន​អាយុ​​​​​​​ក្រោ​ម​១៥​​​ឆ្នាំលើកុមារជាច្រើននាក់រហូតពេលឪពុក-ម្តាយជនរងគ្រោះដឹង ក៏បានប្តឹងសមត្ថកិច្ចឃាត់ខ្លួនបញ្ជូនទៅតុលាការ។

 ករណីអំពើអាសប្រឆាំងនិងអនីតិជនអាយុក្រោម១៥ឆ្នាំ ជនសង្ស័យត្រូវជាអ្នកភូមិនឹងកុមារីរងគ្រោះ បានធ្វើសកម្មភាពលួងលោ​ម ដោយហៅកុមារីរងគ្រោះឲ្យចូលទៅក្នុងផ្ទះ និងក្នុងវត្តដោយឡើងតាមរបងវត្តចូលទៅដល់កុដិព្រះសង្ឃជនសង្ស័យឲ្យកុមា​​​​​​​រី​​​រងគ្រោះ​​អង្គុ​​​​យ​លើភ្លៅហើយបានចាប់ស្រាត ខោ យកដៃលូកលេងប្រដាប់ភេទ រួចឲ្យលុយចំនួន១ម៉ឺនរៀល​ ហើយគំរាម​​​កុមារីរង​គ្រោះ​​​បើហ៊ានយករឿងប្រាប់គេនោះគេនឹងសម្លាប់ចោល     រហូតពេលឪពុក-ម្តាយកុមារី​ជនរងគ្រោះដឹងក៏បាន​ប្តឹង​សមត្ថកិច្ច​ឃាត់​
ខ្លួនបញ្ជូនទៅតុលាការ​​​​។

*នាយកដ្ឋានបាន​​សហ​ការ​​​​​ជា​មួយ​​​​ក្រសួងការ​បរ​ទេ​​ស និង​សហប្រតិបត្តិការអន្តរជាតិ ស្ថាន​​ទូតខ្មែរ និងអគ្គកុង​ស៊ុលនៅប្រទេសចិន​បាន​សង្គ្រោះ​ស្រ្តី​រង​​​​​​គ្រោះដោយសារអំពើជួញដូរ-កេងប្រវ័ញ្ចកម្លាំងពលកម្មនិងផ្លូវភេទ។ ​​​​​​​​​​​ដោយអនុវត្តវិធានការ​សុខាភិ​បាល​​តាម​នីតិវិធីធ្វើចត្តាឡីស័ករយៈពេល២១ថ្ងៃ មុនពេលបញ្ជូនត្រឡប់មកកម្ពុជាវិញ ។
II-ការងារបង្ការ.ទប់ស្កាត់
១- ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំ
ពលករចំណាក ស្រុកដោយខុសច្បាប់៖


     កម្លាំងជំនាញនៃស្នងការដ្ឋាននគរបាលខេត្តចំនួន១៣ បានចូលរួមផ្សព្វ​ផ្សាយ​ច្បា​ប់ ស្ដីពី​​​​ការ​បង្ក្រាប​​អំ​ពើ
ជួញ​​​​ដូរ​​​​​មនុ​ស្ស និង​អំពើធ្វើអាជីវកម្មផ្លូវភេទ ​ដល់​ម្ចាស់​អាជីវកម្ម អាជ្ញា​ធរ​​មូល​ដ្ឋា​​​​​​​​ន ប្រជាពលរដ្ឋបាន​ចំនួន១.១១០​​​​​លើក អ្នកចូល​រួម​ចំនួន​​​៦៩.៣១១នា​ក់​(ស្រី​៤០.៦៦៧នា​​​​ក់)​​ ក្នុងនោះមានៈ

-ខេត្តក្រចេះ១៧២លើក អ្នកចូលរួមចំនួន១៤.៤៤៤នាក់(ស្រី៧.៥៨៤នាក់)។


-ខេត្តព្រះវិហារ៤២លើក អ្នកចូលរួមចំនួន២.១១៤នាក់(ស្រី១.១៦០នាក់)។

-ខេត្តកោះកុង១៤០លើក អ្នកចូលរួមចំនួន២.៤៩០នាក់(ស្រី១.៣៨១នាក់)។
-ខេត្តកំពង់ធំ០៦លើក អ្នកចូលរួមចំនួន៦១នាក់ (ស្រី៤៥នាក់)។
-ខេត្តកំពង់ស្ពឺ០១លើក អ្នកចូលរួមចំនួន៧៣នាក់ (ស្រី០៣នាក់)។
-ខេត្តតាកែវ០៣លើក អ្នកចូលរួមចំនួន១៨៨នាក់ (ស្រី៤៥នាក់)។
-ខេត្តពោធិ៍សាត់៦៩៤លើក អ្នកចូលរួមចំនួន៤៨.៤១២នាក់ (ស្រី២៩.៩០៣នាក់)។
-ខេត្តសៀមរាប០៤លើក អ្នកចូលរួមចំនួន១៩២នាក់ (ស្រី០៨នាក់)។
-ខេត្តព្រះសីហនុ០១លើក អ្នកចូលរួមចំនួន៩៧នាក់ (ស្រី៣៤នាក់)។

  -ខេត្តបន្ទាយមានជ័យ០៥លើក អ្នកចូលរួមចំនួន៩៩នាក់(ស្រី៣៣នាក់)។
                -ខេត្តស្វាយរៀង០៣លើក អ្នកចូលរួមចំនួន១៩៨នាក់(ស្រី៩៨នាក់)។

-ខេត្តព្រៃវែង៣៧លើក អ្នកចូលរួមចំនួន៧៨៨នាក់(ស្រី២៦២នាក់)។

-ខេត្តកំពង់ចាម០២លើក អ្នកចូលរួមចំនួន១៥៥នាក់(ស្រី១១១នាក់)។
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១១ បានចុះល្បាតឃ្លាំមើលគោលដៅសង្ស័យប្រព្រឹត្ត
បទ​ល្មើ​ស​​​​​​​ បាន​ចំនួន៦៨៥លើកក្នុងនោះមានៈ (ខេត្តពោធិ៍សាត់​​​១១លើក, កំពង់ធំ០៦លើក, ក្រចេះ០៩លើក, ស្ទឹង
ត្រែង៥៧៤លើក, កោះកុង០១លើក, រតនៈគីរី០៦លើក, ព្រៃវែង១៧លើក,ព្រះវិហារ០៤លើក, កំពត០៦លើក,​ តាកែវ១៤លើក និងខេត្តបន្ទាយមានជ័យ៣៧លើក) ។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៦ បានធ្វើ​​បច្ចុប្បន្ន​ភាព​ទិន្ន​ន័យ​​​ស្ថិតិ និង​​ធ្វើកិច្ច​សន្យា​​​​​​ហាម​​ឃាត់​​​ការ​​​ប្រព្រឹត្តបទ​ល្មើស​សញ្ចារ​កម្មដល់​​​ម្ចាស់​អាជីវកម្ម ភោជនីយដ្ឋាន ផ្ទះសំណាក់ សណ្ឋាគារ ហាងម៉ា​ស្សា​ ខា​រ៉ា​​​អូខេ​បាន​​ចំនួន៨៨២គោល​​​​​​​ដៅ មានមនុស្សចំនួន២.៥៩៩នាក់(ស្រី២.០៨៤នាក់) ក្នុងនោះមានៈ
-ខេត្តបន្ទាយមានជ័យ៩៨គោលដៅ ​មនុស្សចំនួន២២២​នា​ក់​(ស្រី១៥៤នាក់) ។
-ខេត្តតាកែវ៤០៣គោលដៅ ​មនុស្សចំនួន៨២៤​នា​ក់​(ស្រី៥៨៦នាក់) ។
-ខេត្តកែប៧០គោលដៅ មនុស្ស៨៧៣នាក់​​ (ស្រី៨០៥នាក់) ។ 
-ខេត្តព្រះសីហនុ៦៧គោលដៅ មនុស្ស៣១៣នាក់​​ (ស្រី២៩១នាក់) ។
-ខេត្តកំពង់ស្ពឺ១០គោលដៅ មនុស្ស២៨នាក់​​ (ស្រី១៤នាក់) ។
-ខេត្តក្រចេះ២៣៤គោលដៅ មនុស្ស៣៣៩នាក់​​ (ស្រី២៣៤នាក់) ។
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តចំនួន០៥  បានចុះធ្វើវេទិកាសាធារណៈ ភូមិឃុំមានសុវត្ថិភាព​​​​​
បាន​ចំនួន​​​​៨៦៥លើក អ្នកចូលរួមចំនួន៤៥.៨០៩នាក់(ស្រី២៣.៦៤៧នាក់) ក្នុងនោះមានៈ
- ខេត្តកោះកុង១៦៩​​​លើក អ្នកចូលរួមចំនួន៣,៤៤០នាក់(ស្រី១.៧៧០នាក់) ។
-ខេត្តពោធិ៍សាត់៥៥០លើក អ្នកចូលរួមចំនួន៣៣.៣៦២នាក់(ស្រី១៧.០៥០នាក់)។
- ខេត្តព្រៃវែង១៣៤​​​លើក អ្នកចូលរួមចំនួន៨,៣៦០នាក់(ស្រី៤.៦៣១នាក់) ។
- ខេត្តតាកែវ០៩​​​លើក អ្នកចូលរួមចំនួន៤៥០នាក់(ស្រី១១៧នាក់) ។
-ខេត្តកំពង់ចាម០៣លើក អ្នកចូលរួម១៩៧នាក់​​ (ស្រី៧៩នាក់) ។
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានធ្វើការងារបង្ការទប់ស្កាត់ពលរដ្ឋខ្មែរ   ដែល​​​ធ្វើ
ចំណាកស្រុកទៅរកការងារធ្វើនៅក្រៅប្រទេសដោយខុសច្បាប់បាន​ចំនួន​​​​២២៥លើក មនុស្សចំនួន២.៦២៨នាក់​​(ស្រី
១.០៤៣នាក់)​​​អនីតិជន១២៤នាក់  ក្នុងនោះមានៈ
- ខេត្តបន្ទាយមានជ័យ១៣១លើក មនុស្សចំនួន១.៧៣៩នាក់(ស្រី៧១៦នាក់) អនីតិជន៥៧នាក់  ។  
- ខេត្តបាត់ដំបង៨២​​​លើក មនុស្សចំនួន៧៣០នាក់(ស្រី២៧២នាក់)អនីតិជន៦៧នាក់ ។
-ខេត្តតាកែវ១២លើក មនុស្សចំនួន១៥៩នាក់(ស្រី៥៥នាក់)និងបានធ្វើកិច្ចសន្យា​​​​អប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសទៀត។
៦-ការងារទទួលពលរដ្ឋខ្មែរត្រឡប់មកពីប្រទេសថៃដោយខ្លួនឯង៖
     -កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យ បានទទួលពលរដ្ឋខ្មែរត្រឡប់មកពីប្រទេសថៃដោយខ្លួនឯងតាមច្រករបៀងផ្សេងៗចំនួន១៥.២៦២នាក់(ស្រី៥.២១២នាក់)  អនីតិជន១.៦៦៤នាក់ (ស្រី៧៩០នាក់)។និងបានធ្វើតេស្ដរហ័ករក CoviD 19 ក្នុងចំនួនពលរដ្ឋខាងលើទាំងអស់ អ្នកមាន Covid 19  បានបញ្ជូនទៅព្យាបាល អ្នកមិនបានចាក់ និងបានចាក់០១ដូស ត្រូវបញ្ជូនទៅធ្វើចត្តាឡីស័ក និងអ្នកបានចាក់០២ដូសបានធ្វើកិច្ចសន្យា​​​​អប់រំ ណែនាំឲ្យត្រឡប់ទៅលំនៅដ្ឋានរៀងៗខ្លួន។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវ៖
ក- បានសម្ភាសន៍ពលរដ្ឋខ្មែរ ​ និងជនបរទេសដែលបានដាក់ពាក្យសុំចុះបញ្ជីការរៀប​អាពាហ៍​ពិពាហ៍​​​​ជាមួយនារីខ្មែរចំនួន៥៣៩នាក់(ស្រី៥១នាក់) មាន២២សញ្ជាតិ ក្នុងនោះ ចិន១៧៤នាក់(ស្រី០៣នាក់), ​ កូរ៉េ២០៥នាក់(ស្រី៣៨នាក់),  អាមេរិក៨៤នាក់(ស្រី០៥នាក់),   បារាំង២៦នាក់(ស្រី០២នាក់), ដាណឺម៉ាក០១នាក់, កាណាដា០៩នាក់(ស្រី០២នាក់), អង់គ្លេស១០នាក់, ថៃ០២នាក់, ម៉ាឡេស៊ី០៧នាក់, អេស្ប៉ាញ០១នាក់, ក្រូអាត០១នាក់, អូស្ត្រាលី០២នាក់, អាឡឺម៉ង់០៤នាក់(ស្រី០១នាក់), ជប៉ុន០៣នាក់,សឹង្ហបុរី០៣នាក់,ប៉ាគីស្ថាន០១នាក់,ឥណ្ឌា០១នាក់,ឥណ្ឌូណេស៊ី០១នាក , រុស្សី០១នាក់, នីហ្យេរីយ៉ា០១នាក់, ឆេក០១នាក់ និងវៀតណាម០១នាក់ និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ​​​​​ចំនួន៣៧៦នាក់។
-បានប្រមូលព័ត៌មានពីសុខទុក្ខនារីខ្មែរដែលរៀប​អាពាហ៍​ពិពាហ៍ ទៅរស់នៅក្រៅប្រទេសតាមរយៈ​ការទំនាក់​ទំនង​តាម​​ទូរស័ព្ទ​​ចំនួន៤៦នាក់(ប្រទេសកូរ៉េខាងត្បូង) មានសេចក្តីសុខសប្បាយជាធម្មតា​ ។
ខ-បានទទួល  និងសម្ភាសន៍ជនរងគ្រោះ​ដែលវិលត្រឡប់​មក​ពីក្រៅប្រទេស​ចំនួន​​២៩៦នាក់   (ស្រី២៧៦នាក់)
អនីតិជន០៨នាក់(ស្រី០៤នាក់)ក្នុងនោះមកពីប្រទេស៖
      - ចិនចំនួន២៧៧នាក់(ស្រី២៧៤នាក់)អនីតិជន០៨នាក់-ស្រី០៤នាក់(រងគ្រោះដោយអាពាហ៍ពិពាហ៍ផ្ទុយពីឆន្ទះចំនួន២៧៦នាក់ ទៅតាមម្ដាយ០១នាក់)។
                 - ម៉ាឡេស៊ីចំនួន១៣នាក់-ស្រី០២នាក់ (រងគ្រោះដោយវិវាទការងារ០២នាក់  និងស្នាក់នៅខុស
ច្បាប់១១នាក់)។
      - បង់ក្លាដេស០៤នាក់(រងគ្រោះដោយវិវាទការងារ)។
      - ឥណ្ឌូនេស៊ី០១នាក់ (ស្នាក់នៅខុសច្បាប់)។
      - សឹង្ហបុរី០១នាក់ (ស្នាក់នៅខុសច្បាប់)។
ទៅតាម​រយៈ​មេខ្យល់មិន​ស្គាល់​អត្ត​សញ្ញា​ណផ្សេងៗគ្នា បច្ចុប្បន្នជន​រង​​គ្រោះ​​​​ប្រគ​ល់​​​​​​​​​​​​ឲ្យ​​មន្ទីរ​សង្គម​​កិច្ច​អតីត​​យុទ្ធ​​​​ជ​ន និង​​​​យុវនីតិ​​សម្បទាដើម្បីស្តារ​នីតិសម្បទា ។

                    គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់   មិនស្របច្បាប់  និងដាច់ការទាក់ទងៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២៤៣,៦៩៦នាក់(ស្រី១០៨,០០៦នាក់)អនីតិជន៣,៨៤៦នាក់ (ស្រី១.៦០១នាក់) ។
       + ពលករចេញទៅដោយស្របច្បាប់១៦៦,១៧៤នាក់ (ស្រី៧៤,៨៣៨នាក់) អនីតិជន១.៣៤៥នាក់ ​(ស្រី៥៩១នា​​​ក់)។
        
        +ពលករចេញទៅដោយមិនស្របច្បាប់​ចំនួន៧៧,៣៤៦នាក់(ស្រី៣៣,១១៣នាក់)អនីតិជន២,៥០០នាក់​​(ស្រី​១.០០៩នាក់)។
      + ពលករដាច់ការទាក់ទង១៧៦នាក់(ស្រី៥៥នាក់)អនីតិជន​០១នាក់​​(ស្រី)។
                 - ទិន្នន័យពលរដ្ឋខ្មែរធ្វើចំណាកស្រុកត្រឡប់ពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​
នគរ​​​​បាល​​​​​រាជធានី​​-ខេត្ត​ សរុប​ចំនួន១៥៨.៦៦៤នាក់ (ស្រី៧១.៣២៧នាក់) អនីតិជនចំនួន៥៨៧នាក់ (ស្រី២២៨នាក់) ។
      

២-ការទទួលពលរដ្ឋខ្មែរពីអាជ្ញាធរបរទេស៖
  កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានទទួលពលរដ្ឋខ្មែរដែលអាជ្ញាធរថៃ និងវៀតណាម​បញ្ជូនមកវិញចំនួន២៦.៤០៧នាក់(ស្រី១០.៤៥៥នាក់)អនីតិជន២.៥៤៥នាក់(ស្រី១.១៨៨នាក់)ក្នុងនោះមាន៖

 -ស្នងការដ្ឋាននគរបាលខេត្តបន្ទាយមានជ័យចំនួន២៦.៣១៣នាក់(ស្រី១០.៤១០នាក់)  អនីតិជន២.៥២០នាក់ (ស្រី១.១៧៩នាក់)។

-ស្នងការដ្ឋាននគរបាលខេត្តស្វាយរៀងចំនួន០៦លើក   មាន១៨គ្រួសារ   មនុស្សចំនួន៣៩នាក់ (ស្រី២៤នាក់) 
អនីតិជន២១នាក់(ស្រី០៩នាក់)។


-ស្នងការដ្ឋាននគរបាលខេត្តបាត់ដំបង ០១លើក  មនុស្សចំនួន៥៥នាក់ (ស្រី២១នាក់)អនីតិជន០៤នាក់។
៣- លទ្ធផលបង្ក្រាប៖
កម្លាំងជំនាញ នៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន៣៥៩ករណី/១៤៩ករណី  កើន២១០ករណី=១៤០,៩៣% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន៥៣៨នាក់​(ស្រី៥២នាក់) ក្នុងនោះជនសង្ស័យជាអនីតិជន៤៦នាក់ ជនបរទេស១៤នាក់ (ជនជាតិវៀតណាម០៣នាក់ ចិន០៦នាក់ បារាំង០១នាក់ អាមេរិក០១នាក់ បង់ក្លាដេស០២នាក់ និងបែលហ្សិក០១នាក់)  សង្គ្រោះ​​​​ជន​រង​គ្រោះ​បាន​ចំនួន១.៥៧៧នាក់​ / ៥២២នាក់ អាយុក្រោម១៥ឆ្នាំ២១១នាក់, អាយុ១៥-១៧ឆ្នាំ១៤៨នាក់ និង​អាយុ១៨ឆ្នាំឡើង១.២១៨នាក់ ប្រគល់ឲ្យមន្ទីរសង្គមកិច្ចចំនួន៣២នាក់ និងប្រគល់ឲ្យគ្រួសារចំនួន១.៥៤៥នាក់។
ក-អំពើជួញដូរមនុស្ស
 សរុបចំនួន២៣៥ករណី/ ៤៣ករណី   កើន១៩២ករណី = ៤៤៦,៥១%     ជនសង្ស័យចំនួន៤០០នាក់ (ស្រី៣៩នាក់) ក្នុងនោះជន​សង្ស័យជាអនីតិជន១៤នាក់   និងជនបរទេស០៨នាក់ ( ជនជាតិវៀតណាម០២នាក់ ចិន០៤នាក់ អាមេរិក០១នាក់ និងបែលហ្សិក០១នាក់)  សង្គ្រោះជន​​រង​គ្រោះ​​ចំនួន១.៣៩០នាក់/   ៣៣២នាក់     អាយុក្រោម១៥ឆ្នាំ៩៥នាក់,   អាយុ១៥-១៧ឆ្នាំ១០៥នាក់  និង​អាយុ១៨ឆ្នាំឡើង១.១៩០នាក់  ​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ប្រគល់ឲ្យមន្ទីរសង្គមកិច្ចចំនួន០៣នាក់   និងប្រគល់ឲ្យគ្រួសារចំនួន១.៣៨៧នាក់។
-ការនាំយកអនីតិជនជាអាទិ៍ចេញដោយមិនស្របច្បាប់                            ០៣ករណី ជនសង្ស័យ០៥នាក់
                                                                             ក្នុងនោះជនសង្ស័យជាអនីតិជន០២នាក់។
-ការនាំយកចេញដោយមិនស្របច្បាប់ដោយមានគោលដៅ
         ០២ករណី ជនសង្ស័យ០៣នាក់

        (ជនជាតិវៀតណាម០១នាក់)។

         -ការនាំយកចេញដោយមិនស្របច្បាប់សម្រាប់នាំឆ្លងដែន
    ១៩៥ករណី ជនសង្ស័យ៣៣២នាក់ ( ក្នុងនោះជនសង្ស័យជាអនីតិជន១០នាក់ និងជនបរទេស០៤នាក់ ជនជាតិចិន០៣នាក់និងវៀតណាម០១នាក់)។

         -អំពើលក់ដូរមនុស្ស  
         ០៦ករណី ជនសង្ស័យ០៨នាក់


                 (ជនជាតិចិន០១នាក់)។

-អំពើលក់ដូរមនុស្សដោយមានគោលដៅ  
         ០២ករណី ជនសង្ស័យ០៨នាក់

-អំពើលក់ដូរមនុស្សសម្រាប់នាំឆ្លងដែន  
         ០១ករណី ជនសង្ស័យ០២នាក់

-ការដឹកជញ្ជូនដោយមានគោលដៅ  
         ០១ករណី ជនសង្ស័យ០២នាក់

         -ការទទួលយកមនុស្សដោយមានគោលដៅជួយដល់ជនល្មើស
     ២០ករណី ជនសង្ស័យ៣៤នាក់

                                                        (ក្នុងនោះជនសង្ស័យជាអនីតិជន០២នាក់)។

         -ការទិញពេស្យាចារកុមារ  
         ០៥ករណី ជនសង្ស័យ០៦នាក់

                                                                        (ជនជាតិអាមេរិក០១នាក់ និងបែលហ្សិក០១នាក់)។  
ខ- អំពើធ្វើអាជីវកម្មផ្លូវភេទ​
សរុបចំនួន១២៤ករណី/ ១០៦ករណ កើន១៨ករណី =១៦,៩៨% ជនសង្ស័យចំនួន១៣៨នាក់(ស្រី១៣នាក់)   ក្នុង នោះជនសង្ស័យជាអនីតិជន៣២នាក់   និងជនបរទេស០៦នាក់  (ជនជាតិវៀតណាម០១នាក់,  ចិន០២នាក់, បង់ក្លាដេស០២នាក់ និងជនជាតិបារាំង០១នាក់ សង្គ្រោះជន​រង​គ្រោះ​​ចំនួន១៨៧នាក់/  ១៩០នាក់   អាយុក្រោម​​​១៥ឆ្នាំ
១១៦នាក់,  អាយុ១៥-១៧ឆ្នាំ៤៣នាក់    និងអាយុ១៨ឆ្នាំឡើង២៨នាក់      ប្រគល់ឲ្យមន្ទីរសង្គមកិច្ចចំនួន២៩នាក់     និង
ប្រគល់ឲ្យគ្រួសារចំនួន១៥៨នាក់។


 - ការចាប់ពង្រត់ ការឃុំឃាំងឬការបង្ខាំង
              ០១ករណី ជនសង្ស័យ០៤នាក់


                                                                                        (ជនជាតិចិន០២នាក់, បង់ក្លាដេស០២នាក់)។

        - សញ្ចារកម្ម
              ០១ករណី ជនសង្ស័យ០១នាក់

        - សញ្ចារកម្ម(មានអនីតិជន)
              ០២ករណី ជនសង្ស័យ០៣នាក់

        - សញ្ចារកម្មទាក់ទងនឹងពេស្យាចារកុមារ
              ១១ករណី ជនសង្ស័យ១៣នាក់


                                        (ក្នុងនោះជនសង្ស័យជាអនីតិជន០២នាក់ និងជនជាតិវៀតណាម០១នាក់)។

        - ការផ្ដល់ទីកន្លែងសម្រាប់ធ្វើពេស្យាចារ
               ០១ករណី ជនសង្ស័យ០១នាក់

        -រូបភាពនិងសម្ភារៈអាសអាភាស
              ០៤ករណី ជនសង្ស័យ០៤នាក់


-រូបភាពនិងសម្ភារៈអាសអាភាសនៃកុមារ
              ០១ករណី ជនសង្ស័យ០៣នាក់



                                        (ក្នុងនោះជនសង្ស័យជាអនីតិជន០៣នាក់)។           

     - អំពើរួមភេទជាមួយអនីតិជនអាយុក្រោម១៥ឆ្នាំ
            ៨៦ករណី ជនសង្ស័យ៩២នាក់

                                           (ក្នុងនោះជនសង្ស័យជាអនីតិជន២៥នាក់ និងជនជាតិបារាំង០១នាក់)។

    - អំពើអាសប្រឆាំងនឹងអនីតិជនអាយុក្រោម១៥ឆ្នាំ
              ១៧ករណី ជនសង្ស័យ១៧នាក់

                                                                                               (ក្នុងនោះជនសង្ស័យជាអនីតិជន០២នាក់)។  
IV-សន្និដ្ឋាន- វាយតម្លៃ       
១-ចំណុចល្អ
-ការអនុវត្តវិធានការទប់ស្កាត់សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅ ប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


 -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិ ត្រូវត្រឡប់មកវិញមិនទាន់ច្បាស់លាស់។​​

-ពលករ ដែលកំពុងធ្វើការនៅប្រទេសថៃ នៅតែអូសទាញសាច់ញ្ញាតិខ្លួនឲ្យធ្វើចំណាកស្រុកខុសច្បាប់នៅប្រទេសថៃ។

-មេខ្យល់ នៅតែឃោសនា និងធានានាំពលករឆ្លងដែនខុសច្បាប់ទៅដល់កន្លែងធ្វើការនៅប្រទេសថៃ។
V-ទិសដៅអនុវត្តន៍បន្ត
១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរបា​​​លជាតិ។
២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិនស្របច្បាប់ដើម្បីគ្រប់​គ្រង ​​​​និងមានវិធានការទប់ស្កាត់។
៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូលព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀប​ការរួច​ទៅរស់នៅក្រៅប្រទេស។
៤-សហការជាមួយប្រទេសក្នុងតំបន់     និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់
ពេលវេលា  ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។
៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគមន៍​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ ។   
៦-ជំរុញការអនុវត្តដីកាស្វែងរកចាប់ខ្លួនដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។
៧-តម្លើងបញ្ជីខ្មៅ  និងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​
ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។
៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA  និងសមត្ថកិច្ចដទៃ 
ទៀត ដើម្បីប្រមូលព័ត៌មាន ស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ   លើគោល​ដៅ
រាជធានី​ភ្នំពេញ សៀម​រាប ខេត្ត​ព្រះសីហ​នុ​ និងបណ្ដាខេត្តពាក់ពន្ធ័មួយចំនួនទៀត។
៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE,  IJM,  IOM,  ​AIM,  Plan Inter​na​
tional, Chab Dai, Child Fund, CPU, DR និងគំរោង​ ASEAN ACT ព្រមទាំង​អង្គការពាក់ព័ន្ធមួយចំនួនទៀត   ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាព ជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើស ការធ្វើចំណាក ស្រុកខុស​ច្បាប់ ដល់សិស្សានុសិស្សនៅតាមសាលារៀន ក៏ដូចជា​ប្រជាពលរដ្ឋតាមសហគមន៍។
១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើស អំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

